आर्थिक संकट से निपटेंगे, बरकरार रहेगी 8 फीसदी की विकास दर : पीएम (लीड-1) | आर्थिक संकट से निपटेंगे, बरकरार रहेगी 8 फीसदी की विकास दर : पीएम (लीड-1) - Hindi Oneindia
आर्थिक संकट से निपटेंगे, बरकरार रहेगी 8 फीसदी की विकास दर : पीएम (लीड-1)
| Published: Friday, November 21, 2008, 12:15 [IST]
नई दिल्ली, 21 नवंबर (आईएएनएस)। प्रधानमंत्री मनमोहन सिंह ने शुक्रवार को विश्वास व्यक्त किया कि देश वैश्विक आर्थिक संकट से निपटने और आठ फीसदी की आर्थिक विकास दर बरकरार रखने में सक्षम है। उन्होंने विकास और उद्यमों को बढ़ावा देने के लिए हर संभव उपाय अपनाने का वादा किया।
प्रधानमंत्री ने यहां आयोजित 'हिंदुस्तान टाइम्स लीडरशिप समिट' के दौरान कहा, "हम यह नहीं कह सकते कि हम वैश्विक आर्थिक संकट से बेअसर हैं। हम सभी पर इसका असर पड़ा है लेकिन हम इससे निपटने में सक्षम हैं। हम और मजबूत होकर सामने आएंगे। विकास और उद्यमों के अनुकूल वातावरण तैयार करने के लिए राजकोषीय योजना, मौद्रिक नीति, विनिमय दर तथा निवेश सभी तरह के उपाय आजमाए जाएंगे।" सिंह ने कहा कि हम आठ फीसदी की विकास दर बरकरार रखने में सक्षम हैं।
Story first published: Friday, November 21, 2008, 12:15 [IST]